rejauldu/bengali-wikipedia huggingface dataset:
সাদাত কুরাইশ মসজিদ (আরবি: مسجد سادات قريش) হলো মিশরের বিলবিস শহরে অবস্থিত একটি ঐতিহাসিক মসজিদ। এটি স্থাপিত হয়েছে ১৮ হিজরিতে।  এটিকে বিশিষ্ট ইসলামি স্মৃতিস্তম্ভগুলির মধ্যে একটি হিসাবে বিবেচনা করা হয়। কারণ কিছু ঐতিহাসিকরা এটিকে মিশরে নির্মিত প্রথম মসজিদ হিসেবে বিশ্বাস করেন। এটি ফুসতাতে আমর ইবনুল আস মসজিদ-এর আগে প্রতিষ্ঠিত। সম্ভবত আফ্রিকার দ্বিতীয় প্রাচীনতম মসজিদ এটি।  নামকরণ বিলবিসে রোমানদের বিরুদ্ধে যুদ্ধে ইসলামের নবি মুহাম্মদের শহিদ সাহাবিদের সম্মানে এটিকে সাদাত কুরাইশ বা কুরাইশ গোত্রের প্রভু নামকরণ করা হয়েছিল, যেখানে প্রায় ১২০ জন সাহাবি যুদ্ধ করছিলেন যার মধ্যে ২০-৪০ জন শহিদ হন এবং মসজিদের ভিতরে বা আশেপাশে এদের কবরস্থ করা হয়।  ইতিহাস মিশরে ইসলামের বিজয়ের সময় ১৮ হিজরিতে আমর বিন আল-আস দ্বারা মসজিদটি নির্মাণ করা হয়েছিল। তাই শারকিয়া সরকার আমলে "সাদত কুরাইশ" মসজিদটি মিশরে নির্মিত প্রথম মসজিদ। এটি আল-ফুসতাত শহরের আমর বিন আল-আস এবং আলেকজান্দ্রিয়ার আল-রাহমা মসজিদের চেয়েও পুরনো। যাইহোক, কিছু সূত্র ইঙ্গিত দেয় যে, এটি আবিসিনিয়ার আল নেজাশি মসজিদ-এর পরে আফ্রিকার দ্বিতীয় প্রাচীনতম মসজিদ। যেটি সাহাবায়ে কেরামের দ্বারা প্রতিষ্ঠিত হয়েছিল যখন তারা ৬১৩ সালে আবিসিনিয়ায় চলে আসেন।  এছাড়াও, কারবালার যুদ্ধের পর ইমাম আলীর কন্যা সাই্যদা জয়নাব মদিনায় থাকাকালীন সময়ে একটি স্বপ্ন দেখেছিলেন যে,আল্লাহর রসূল তার আহলে বাইতকে মিশরে নিয়ে যাওয়ার নির্দেশ দিয়েছিলেন। তাই বিলবিসের লোকেরা তাদের স্বাগত জানায় এবং তারা পুরো মাস মসজিদে অবস্থান করে।  আব্বাসীয় গভর্নর ইসা বিন মানসুরের বিরুদ্ধে বাশমুরিয়ান বিদ্রোহের পর,আব্বাসীয় খলিফা আল-মামুন ৪০ দিন সেখানে অবস্থান করেছিলেন যখন তিনি শৃঙ্খলা পুনঃপ্রতিষ্ঠা করতে মিশরে গিয়েছিলেন। খলিফা আল-মামুন মসজিদটি পুনরুদ্ধারের আদেশ দেন এবং সেই কারণেই মসজিদটিকে কিছু কাল "আল-মামুন মসজিদ" বলা হতো।  সাদাত কুরাইশ মসজিদটি পূর্বাঞ্চলে ১৯৫১ সালের ১০৩৫৭ নং মিনিস্ট্রিয়াল ডিক্রিতে ইসলামি পুরাকীর্তিগুলির মধ্যে নিবন্ধিত হয়েছে, এটি দখল করা হয়েছে এবং এর চারপাশে নির্মিত হয়েছে। ১৯৭০-এর দশকে ভেঙ্গে পড়ার আশঙ্কায় এর মিনারের উপরের অংশটি ভেঙ্গে ফেলা হয়।   নকশা  আয়তক্ষেত্রাকার এই মসজিদটিতে তিনটি সারিতে ১৮টি মার্বেল স্তম্ভ রয়েছে। এটি মিহরাবের সমান্তরালে চারটি খিলানে বিভক্ত। কলামগুলির মুকুটগুলি বিভিন্ন আকৃতির যা বিভিন্ন প্রাচীন মিশরীয় এবং রোমান মন্দির থেকে তাদের উৎপত্তি নির্দেশ করে। মসজিদের বর্গক্ষেত্র প্রায় তিন হাজার বর্গ মিটার। উসমানীয় যুগে মিশরের আমির আল-কাশিফ মসজিদটির মিনার নির্মাণ করার পাশাপাশি মসজিদটি সংস্কার করেছিলেন।  আরও দেখুন  ইবনে তুলুন মসজিদ  আল-আজহার মসজিদ  আল-সায়েদা নাফিসা মসজিদ   তথ্যসূত্র   বিষয়শ্রেণী:মিশরের মসজিদ
টেন্সরফ্লো () বিভিন্ন ধরনের কাজের জন্য ডাটাফ্লো ও ডিফারেনশিয়াল প্রোগ্রামিঙের জন্য একটি মুক্ত ও উন্মুক্ত লাইব্রেরি। এটি মূলত একটি সাঙ্কেতিক গণিত লাইব্রেরি, তবে নিউরাল নেটওয়ার্কের মত মেশিন লার্নিং প্রযোগের জন্যেও টেন্সরফ্লো ব্যবহৃত হয়। "টেন্সরফ্লো: উন্মুক্ত উৎসের মেশিন লার্নিং" "এ মেশিন লার্নিং সফ্টওয়্যারটি বিভিন্ন ধরনের উপলব্ধিযোগ্য এবং ভাষা বোঝার কাজের জন্য ব্যবহৃত হচ্ছে" — জেফ্রি ডিন, ০:৪৭ / ২:১৭ মিনিট গবেষণা ও উৎপাদন দুধরনের কাজেই গুগলে এ সফটওয়্যার ব্যবহৃত হয়।  গুগলের অভ্যন্তরীণ ব্যবহারের জন্য গুগল ব্রেন টেন্সরফ্লো উন্নয়ন করেছিলো। তবে ৯ নভেম্বর ২০১৫ সালে এটা অ্যাপাচি লাইসেন্স ২.০ এর অধীনে সর্বসাধারণের জন্য মুক্ত করে দেয়া হয়।   প্রয়োগসমূহ   টেন্সরফ্লো যেসব অ্যাপলিকেনশের ভিত তার মধ্যে স্বয়ংক্রিয় চিত্র ট্যাগিং সফটয়্যারও রয়েছে, যেমন ডিপড্রিম। র্যাঙ্কব্রেন এখন ঐতিহ্যবাহী অ্যালগরিদম-ভিত্তিক অনুসন্ধান ফলাফল প্রতিস্থাপন ও পরিপূরণ করে সারগর্ভ সংখ্যক সার্চ কোয়েরিজ নিয়ন্ত্রণ করে।   তথ্যসূত্র  গ্রন্থবিবরণী  বহিঃসংযোগ    বিষয়শ্রেণী:ডিপ লার্নিং বিষয়শ্রেণী:মুক্ত সফটওয়্যার বিষয়শ্রেণী:গুগল সফটওয়্যার বিষয়শ্রেণী:পাইথন লাইব্রেরি বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:মুক্ত পাইথন সফটওয়্যার প্রোগ্রাম বিষয়শ্রেণী:২০১৫-এর সফটওয়্যার
যশোর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি যশোর জেলায় অবস্থিত জাতীয় সংসদের ৮৭নং আসন।  সীমানা যশোর-৩ আসনটি যশোর জেলার বসুন্দিয়া ইউনিয়ন ব্যতীত যশোর সদর উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ জে. কে. এম. এ. আজিজ বাংলাদেশ আওয়ামী লীগ ১৯৭৯ মোহাম্মদ এবাদত হোসেন মন্ডল বাংলাদেশ জাতীয়তাবাদী দলসীমানা পরিবর্তন ১৯৮৬খালেদুর রহমান টিটো জাতীয় পার্টি ১৯৮৮গাজী আব্দুল হাইজাতীয় সমাজতান্ত্রিক দল  ১৯৯১রওশন আলী বাংলাদেশ আওয়ামী লীগ ফেব্রুয়ারি ১৯৯৬ তরিকুল ইসলাম বাংলাদেশ জাতীয়তাবাদী দল জুন ১৯৯৬ আলী রেজা রাজু বাংলাদেশ আওয়ামী লীগ ২০০১ তরিকুল ইসলাম বাংলাদেশ জাতীয়তাবাদী দল ২০০৮খালেদুর রহমান টিটো বাংলাদেশ আওয়ামী লীগ ২০১৪ কাজী নাবিল আহমেদ বাংলাদেশ আওয়ামী লীগ ২০১৮ কাজী নাবিল আহমেদ বাংলাদেশ আওয়ামী লীগ২০২৪কাজী নাবিল আহমেদবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে কাজী নাবিল আহমেদ বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে যশোর-৩  বিষয়শ্রেণী:যশোর জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
ভাস্করাব্দ পূর্ব ভারতের অসমে প্রচলিত সৌর অব্দবিশেষ। এটির সঙ্গে বঙ্গাব্দের বিশেষ সাদৃশ্য আছে।   মাসসমূহ  সৌর ভাস্করাব্দের বারটি মাস এবং তাদের দৈর্ঘ্য নিম্নে প্রদত্ত হল:  ক্রম নাম অসমীয়া দিনসংখ্যা ১ বৈশাখ বহাগ ৩০/৩১ ২ জ্যৈষ্ঠ জেঠ ৩১/৩২ ৩ আষাঢ় আহাৰ ৩১/৩২ ৪ শ্রাবণ শাওন ৩১/৩২ ৫ ভাদ্র ভাদ ৩১/৩২ ৬ আশ্বিন আহিন ৩০/৩১ ৭ কার্তিক কাতি ২৯/৩০ ৮ অগ্রহায়ণ অঘোণ ২৯/৩০ ৯ পৌষ পুহ ২৯/৩০ ১০ মাঘ মাঘ ২৯/৩০ ১১ ফাল্গুনফাগুন ২৯/৩০ ১২ চৈত্র চ’ত ৩০/৩১  এই অব্দে নববর্ষারম্ভ হয় সৌর বৈশাখ মাসের প্রথম দিন অর্থাৎ পয়লা বৈশাখ। মহাসমারোহে এই দিন সমগ্র অসমে পালিত হয় বহাগ বিহু উৎসব।  বিষয়শ্রেণী:পঞ্জীবর্ষ বিষয়শ্রেণী:বর্ষপঞ্জি বিষয়শ্রেণী:সৌরচান্দ্রিক বর্ষপঞ্জি বিষয়শ্রেণী:হিন্দু পঞ্জিকা
খাদ্য ও কৃষি সংস্থা (FAO) জাতিসংঘের একটি সংস্থা, যা ক্ষুধাকে জয় করার আন্তর্জাতিক প্রচেষ্টা‍য় নেতৃত্ব দেয়। উভয় উন্নত ও উন্নয়নশীল দেশের জন্য, এফএও একটি নিরপেক্ষ ফোরাম হিসেবে কাজ করে যেখানে সমস্ত জাতি সমান হয়ে নীতিমালা আলোচনা করে। এফএও জ্ঞান এবং তথ্যের একটি উৎস হিসেবে কাজ করে, এবং উন্নয়নশীল দেশগুলোকে কৃষির আধুনিকায়ন, উন্নত বন এবং মৎস্য চর্চায় সাহায্য করে সকলের জন্য পুষ্টি এবং খাদ্য নিরাপত্তা নিশ্চিত করে। এর ল্যাটিন নীতিবাক্য, fiat panis, যার অনুবাদ "রুটি হোক"। ২০১৩ সালের ৮ আগস্ট পর্যন্ত, এফএও-এর ১৯৪টি সদস্য রাষ্ট্র আছে, ইউরোপীয় ইউনিয়ন (একটি "সদস্য সংস্থা") সহ, এবং ফারো দ্বীপপুঞ্জ এবং টোকেলাউ সহযোগী সদস্য হিসেবে আছে।  মহাপরিচালক ২০১৯ সালের ১ আগস্ট ড. কু ডংগিউ (Qu Dongyu) ৯ম মহাপরিচালক হিসেবে নিযুক্ত হন এবং ২০২৩ সালের ২ জুলাই তিনি আগামী ৪ বছরের জন্য পুনরায় মহাপরিচালক হিসেবে নিযুক্ত হন।   আরও দেখুন   খাদ্য নিরাপত্তা  তথ্যসূত্র  বহিঃসংযোগ    বিষয়শ্রেণী:জাতিসংঘের বিশেষায়িত সংস্থা বিষয়শ্রেণী:কৃষি সংস্থা বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:জাতিসংঘের অর্থনৈতিক ও সামাজিক পরিষদ বিষয়শ্রেণী:পরিবেশবাদী সংগঠন বিষয়শ্রেণী:খাদ্য নিরাপত্তা বিষয়শ্রেণী:১৯৪৫-এ প্রতিষ্ঠিত  বিষয়শ্রেণী:ক্ষুধা নিরসন সংস্থা বিষয়শ্রেণী:খাদ্য রাজনীতি বিষয়শ্রেণী:বিশ্ব বনবিজ্ঞান বিষয়শ্রেণী:১৯৪৫-এ প্রতিষ্ঠিত সংগঠন
অ্যান্টার্কটিক মাইক্রোনেশনাল ইউনিয়ন (সংক্ষেপে এএমইউ) একটি আন্তঃক্ষুদ্ররাষ্ট্রীয় সংস্থা যা অ্যান্টার্কটিকার মাইক্রোন্যাশনাল বা ক্ষুদ্ররাষ্ট্রসম্পর্কিত বিষয়গুলিকে নিয়ন্ত্রণ করার লক্ষ্যে কাজ করে। এএমইউর উদ্দেশ্য হলো অন্যান্য দাবিদারদের বিরুদ্ধে সদস্যদের দাবি রক্ষা করা।   ইতিহাস  এএমইউ ৬ ডিসেম্বর ২০০৮ সালে আনুষ্ঠানিকভাবে ফিনিজমন্ড, মেরি স্টেট এবং ফিল্যান্ড্রেনসিসের গ্র্যান্ড ডুচির সমন্বয়ে গ্রুপো দেল অ্যাকুয়েরদো মাইক্রোনেশনাল আন্টার্ক্টিকো (গামা) হিসেবে প্রতিষ্ঠিত হয়েছিল । গ্রেট মাইক্রোন্যাশনাল অ্যান্টার্কটিক যুদ্ধ হিসাবে পরিচিত ওয়েস্টার্কটিকার জোন লরেন্সের বিরুদ্ধে ফিনিজমন্ড, মেরি স্টেট এবং ফ্লানড্রান্সিসের মধ্যে বিরোধের ফলস্বরূপ গামা প্রতিষ্ঠিত হয়েছিল। এই দ্বন্দ্বটি ২৪ শে সেপ্টেম্বর, ২০১০ এ নিরসন হয়েছিল, যখন ফ্লানড্রেনসিসের নিয়েলস এবং ওয়েস্টার্ক্টিকার প্রতিষ্ঠাতা ট্র্যাভিস ম্যাকহেনরি পশ্চিম-অ্যান্টার্কটিক চুক্তিতে স্বাক্ষর করে এএমইউতে যোগদান করেছিলেন।   বেশ কয়েকটি সংস্কার ও নিষ্ক্রিয়কালীন সময়কাল পার করার পর, এএমইউ ২০২০ খ্রিষ্টাব্দের ২৪ ফেব্রুয়ারি তার বর্তমান অবস্থা পৌঁছে। ২০১৪ সালের সেপ্টেম্বরের পর থেকে এএমইউয়ের প্রশাসনিক জেনারেল হন লস্টিসল্যান্ডের রাষ্ট্রপতি ইয়ারোস্লাভ মার, যিনি ২০২০ সালের ফেব্রুয়ারি মাসে নতুন মেয়াদে পুনরায় নির্বাচিত হন।    সদস্যসমূহ  সংস্থার নিম্নলিখিত সদস্য রয়েছে:    অবিনেস্কা প্রজাতন্ত্র  ব্রায়েনিয়ার কিংডম  সেল্টিক ক্রসের মিশনারি অর্ডার  হর্টানিয়ান সাম্রাজ্য  কর্ণিয়া-রুথেনিয়ার সাম্রাজ্য  লস্টিসল্যান্ডের ফেডারেল প্রজাতন্ত্র  পাভলভের সাম্রাজ্য  ইউউপিস প্রজাতন্ত্র  ওয়েস্টার্কটিকার গ্র্যান্ড ডাচি   তথ্যসূত্র      বহিঃসংযোগ   অ্যান্টার্কটিক মাইক্রোনেশনাল ইউনিয়নের ওয়েবসাইট  বিষয়শ্রেণী:অ্যান্টার্কটিকা বিষয়শ্রেণী:আন্তর্জাতিক সংস্থা বিষয়শ্রেণী:আন্তর্জাতিক রাজনৈতিক সংগঠন বিষয়শ্রেণী:২০০৮-এ প্রতিষ্ঠিত সংগঠন
সারা সিগার (, জন্ম ২১শে জুলাই, ১৯৭১) একজন কানাডীয়-মার্কিন জ্যোতির্বিজ্ঞানী ও গ্রহীয় বিজ্ঞানী। তিনি মার্কিন যুক্তরাষ্ট্রের ম্যাসাচুসেটস ইনস্টিটিউট অভ টেকনোলজির একজন অধ্যাপিকা। তিনি বহিঃসৌরজাগতিক গ্রহসমূহ ও তাদের আবহমণ্ডলের উপর গবেষণাকর্মের জন্য পরিচিত। এ বিষয়ে তিনি দুইটি পাঠ্যপুস্তক রচনা করেছেন। তাঁকে বিশ্বের বেশ কিছু বিজ্ঞান ও আন্তর্জাতিক সাময়িকীতে বিশ্বের সেরা তরুণ বিজ্ঞানীদের একজন হিসেবে চিহ্নিত করা হয়েছে।  সারা সিগার বহির্গ্রহসমূহের (যেসব গ্রহ সূর্য ব্যতীত অন্য নক্ষত্রকে ঘিরে আবর্তন করে) আবহমণ্ডলীয় তাত্ত্বিক প্রতিমানসমূহ নির্মাণ করেছেন। ২০১৩ সালে তিনি এমন একটি গাণিতিক প্রতিমান নির্মাণ করেন, যার মাধ্যমে মানুষের বাসযোগ্য গ্রহসমূহের সংখ্যা নির্ণয় করা সম্ভব। তাঁর এই প্রতিমানটি বর্তমানে সিগার সমীকরণ নামে পরিচিত। এই প্রতিমানে বহির্গ্রহের আবহমণ্ডলে জৈবস্বাক্ষরধারক গ্যাসসমূহের (জীবদের দ্বারা উৎপন্ন গ্যাসসমূহ) উপস্থিতি বা অনুপস্থিতির উপরে উপাত্তগুলি গণনায় ধরা হয়। এছাড়া তিনি গ্রহসমূহের পারস্পরিক অতিক্রমণের ঘটনাগুলি পর্যবেক্ষণ করার জন্য স্বল্প খরচে মানমন্দির নির্মাণের কাজেও জড়িত আছেন। এই দুই বিষয়ে তাঁর অবদানের কথা উল্লেখ করে তাঁকে ২০১৩ সালে ম্যাকার্থার ফেলোশিপ নামক গবেষণা বৃত্তিটি প্রদান করা হয়।  তথ্যসূত্র  বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:১৯৭১-এ জন্ম বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:জীবিত ব্যক্তি বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৩২, ৭ মার্চ ২০২৪ (ইউটিসি) আব্দুল জব্বার রাবেয়া খাতুন বালিকা বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০৮:৩০, ২৫ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
গ্রিক পুরাণে ইয়াপেতুস (; ; ),Of uncertain etymology; R. S. P. Beekes has suggested a pre-Greek origin (Etymological Dictionary of Greek, Brill, 2009, pp. 573–4). ছিলেন বারোজন টাইটানদের একজন। তিনি ছিলেন একজন টাইটান দেবতা। ইয়াপেতুসের ওশেনিড ক্লাইমেনের মিলনে অ্যাটলাস, প্রমিথিয়াস, এপিমিথিয়াস ও মেনিতিয়াস নামের চারজন পুত্রের জন্ম হয়।   তথ্যসূত্র   বিষয়শ্রেণী:গ্রিক পুরাণ বিষয়শ্রেণী:গ্রিক দেবতা
বিজয় গাঙ্গুলী (জন্ম: ১৯৮০) একজন ভারতীয় নৃত্য পরিচালক, যিনি জগ্গা জাসুস (২০১৭), আন্ধাধুন (২০১৮), স্ত্রী (২০১৮) এবং লাভ আজ কাল (২০২০) এর জন্য পরিচিত। তিনি জগ্গা জাসুসের "গালতি সে মিস্টেক" গানের জন্য সেরা নৃত্য পরিচালক হিসাবে ২০১৮ ফিল্মফেয়ার পুরস্কার জিতেন। একই গানের জন্য তিনি সেরা নৃত্য পরিচালক হিসাবে ২০১৮ আন্তর্জাতিক ভারতীয় চলচ্চিত্র অ্যাকাডেমি পুরস্কার এবং ২০১৭ জি সিনে পুরস্কার জিতেন।   জীবনী  বিজয় গাঙ্গুলী ১৯৮০ সালে জন্মগ্রহণ করেন তার বাবা অনিল গাঙ্গুলী একজন চলচ্চিত্র পরিচালক। তিনি অভিনেত্রী রূপালী গাঙ্গুলীর ছোট ভাই।   কর্মজীবন  বিজয় গাঙ্গুলী সাহেব (১৯৮৫), সড়ক ছাপ (১৯৮৭) এবং দুশমন দেবতা (১৯৯১) সহ বেশ কয়েকটি ছবিতে শিশু শিল্পী হিসাবে অভিনয় করেন। তিনি ২০০৫ সালে বান্টি অর বাবলি চলচ্চিত্রে সহকারী নৃত্য পরিচালক হিসাবে তার কর্মজীবন শুরু করেন এবং পরে তারে জামিন পার (২০০৭), যুবরাজ (২০০৮) এবং মিশন: ইম্পসিবল - ঘোস্ট প্রোটোকল (২০১১) সহ কয়েকটি চলচ্চিত্রে সহকারী নৃত্য পরিচালক হিসাবে কাজ করেন। তিনি ২০১৩ সালে নৃত্য পরিচালক হিসাবে স্বাধীনভাবে তার কর্মজীবন শুরু করেন। তিনি জুনুনিয়াত (২০১৬) এর "নাচেঙ্গে সারি রাত", বাদশাহো (২০১৭) এর "মেরে রাসকে কমর" ও তুমহারি সুলু (২০১৭) অ্যালবামসহ অনেক গানের নৃত্য পরিচালনা করেন। জগ্গা জাসুস (২০১৭) এর "গালতি সে মিস্টেক" গানে কাজ করার পর তিনি জনপ্রিয়তা অর্জন করেন এবং প্রশংসা পান। তিনি সালসা, সমসাময়িক, জাজ এবং হিপহপ এর প্রশিক্ষণ নেন।   চলচ্চিত্র   নৃত্য পরিচালক হিসেবে   অতরঙ্গি রে (২০২১)  শুভ মঙ্গল জ্যাদা সাবধান (২০২০)  লাভ আজ কাল (২০২০)  ভাংড়া পা লে (২০২০)  বালা (২০১৯)  সুপার ৩০ (২০১৯)  কেশরী (২০১৯)  বাধাই হো (২০১৮)  আন্ধাধুন (২০১৮)  স্ত্রী (২০১৮)  জগ্গা জাসুস (২০১৭)  তুমহারি সুলু (২০১৭)  বাদশাহো  হেট স্টোরি ৩ (২০১৫)   প্রধান সহকারী নৃত্য পরিচালক হিসেবে   ভাগ মিলখা ভাগ (২০১৩)  জোককোমন (২০১১)  আলাদিন (২০০৯)  রব নে বনা দি জোড়ি (২০০৮)  লিটল জিজু (২০০৮)  যুবরাজ (২০০৮)  তারে জামিন পার (২০০৭)  আই সি ইউ (২০০৬)  বান্টি অর বাবলি (২০০৫)   পুরস্কার এবং মনোনয়ন   ছায়াছবি পুরস্কার শ্রেণী কাজ ফলাফল সূত্র জগ্গা জাসুস স্ক্রিন পুরস্কার ২০১৭ সেরা নৃত্য পরিচালক "গালতি সে মিস্টেক"   জি সিনে পুরস্কার সেরা নৃত্য পরিচালক "গালতি সে মিস্টেক"   বলিউড চলচ্চিত্র সাংবাদিক পুরস্কার সেরা নৃত্য পরিচালক "গালতি সে মিস্টেক"   ১৯তম আইফা পুরস্কার সেরা নৃত্য পরিচালক "গালতি সে মিস্টেক"   ৬৩তম ফিল্মফেয়ার পুরস্কার সেরা নৃত্য পরিচালক "গালতি সে মিস্টেক"   "খানা খাকে"  তুমহারি সুলু "বন জা রানী"   অতরঙ্গি রে ২২তম আইফা পুরস্কার সেরা নৃত্য পরিচালক "চাকা চক"   অতরঙ্গি রে ৬৭তম ফিল্মফেয়ার পুরস্কার সেরা নৃত্য পরিচালক "চাকা চক"     তথ্যসূত্র    বহিঃসংযোগ     বিষয়শ্রেণী:ভারতীয় নৃত্য পরিচালক বিষয়শ্রেণী:ফিল্মফেয়ার পুরস্কার বিজয়ী বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম
মিজানুল ইতিদাল () বা মিজানুল ইতিদাল ফি নাকদির রিজাল () হল ইলমে হাদিসের একটি গুরুত্বপূর্ণ শাখা রিজাল শাস্ত্রের বই। বইটি সংক্ষেপে "মিজানুল ইতিদাল" নামেই অধিক পরিচিত। ইসলামি ইতিহাসের অষ্টম শতাব্দীতে প্রসিদ্ধ হাদিস বিশেষজ্ঞ ইসলামি পণ্ডিত  ইমাম শামসুদ্দিন আয-যাহাবি (মৃত্যু :৭৪৮ হি:) এটি রচনা করেছিলেন।  বর্ণনা মিজানুল ইতিদাল মূলতঃ ইমাম ইবনে আদি আল-জুরজানির (মৃত্যু: ২৭৭ হিঃ)al-Dhahabi, Siyar A`lam al-Nubala' (16:154) আল-কামিলু ফি দুআফাইর রিজাল নামক একটি বইয়ের রচনা। ইমাম আয-যাহাবি এই গ্রন্থটিকে  প্রসারিত করেন, পরিমার্জন করেন এবং এটির নামকরণ করেন মিজানুল ইতিদাল। ইসলামের নবি মুহাম্মদ-এর হাদিস বর্ণনাকারীদের জীবনী চরিত-বিজ্ঞানের মধ্যে অন্যতম বিখ্যাত গ্রন্থ এটি। ৩০০০ বেশি পৃষ্ঠাগুলি সহ পাঁচটি খণ্ডে প্রকাশিত হয়েছে । গ্রন্থটির বিষয়গুলো বর্ণানুক্রমিক ভাবে রয়েছে যেখানে লেখক মিথ্যা বর্ণনাকারী, অজানা বিবরণী এবং যেসব বর্ণনাকারীকে পরিত্যাগ করতে হবে তাদের চিহ্নিত করেছিলেন। তিনি হাদিসের বিদ্বানদের উপস্থাপিত বর্ণনাসমুহ থেক দুর্বল বর্ণনাকারীদেরও পৃথক করেছেন, যার স্মৃতিশক্তি কম বা এরকম  কিছু অন্যান্য লঙ্ঘনের কারণে দুর্বলতার অন্তর্ভুক্ত । তিনি কিছু বিভ্রান্তিমূলক বক্তব্য এড়াতেও সাবধানতা অবলম্বন করেছিলেন যা কিছু হাদিস বিদ্বান (মুহাদ্দিস) -এর মধ্যে থাকতে পারে এবং যা বর্ণনাকারীর দুর্বলতার বিষয়েও থাকতে পারে - সব কিছু মিলিয়ে রচনাটি শুদ্ধ সতর্কতার  দ্ব্যর্থহীন পদক্ষেপ ..  প্রকাশনা গ্রন্থটি বিশ্বের অনেক প্রকাশনা সংস্থা প্রকাশ করেছে:   মিজানুল ইতিদাক ফি নাকদির রিজাল ৫ খণ্ড  (مِيزَانُ الإِعْتِدَال فِي نَقْدِ الرِّجَال) - কৃত: শামসুদ্দিন আয-যাহাবি; প্রকাশিত: আল-রিসালাহ আল-আলামিয়াহ, বৈরুত, লেবানন।  মিজানুল ইতিদাল ফি নাকদির রিজাল - ইমাম আয-যাহাবি ('ইলমে জারাহ ওয়া তা'দিল): প্রকাশিত: مؤسسة الرسالة -  মিজানুল ইতিদাক ফি নাকদির রিজাল - ইমাম আয-যাহাবি: প্রকাশিত: আল-রেসালাহ, ২০১৭ ।  আরও দেখুন  সুন্নি গ্রন্থের তালিকা  সিহাহ সিত্তাহ  তথ্যসূত্র  বিষয়শ্রেণী:ইলমুর রিজাল বিষয়শ্রেণী:সুন্নি সাহিত্য বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:৯ম শতাব্দীর আরবি বই বিষয়শ্রেণী:১০ম শতাব্দীর আরবি বই বিষয়শ্রেণী:সুন্নি হাদিস সংকলন
জোশ টকস () হলো একটি ভারতীয় মিডিয়া প্ল্যাটফর্ম, যার সদর দপ্তর গুরুগ্রাম, হরিয়ানায় অবস্থিত। এটি মূলত অনুপ্রেরণামূলক ভিডিও বানায়। বর্তমানে বিশ্বের ১০টি ভাষায় এর ভিডিও সম্প্রচারিত হয়। বিভিন্ন সফল মানুষের বক্তব্য, জীবনের সাফল্যের গল্প সম্প্রচার করে এই প্ল্যাটফর্মটি।  জোশ টকস ভারতের সাবেক রাষ্ট্রপতি রামনাথ কোবিন্দ কর্তৃক জাতীয় মিডিয়া পুরস্কার পেয়েছে।  এটি ২০১৮ সালে ফোর্বস ম্যাগাজিন-এ "এশিয়া ৩০ অনূর্ধ্ব ৩০" তালিকায়ও স্থান পেয়েছে।   ইতিহাস  সংস্থাটি ২০১৫ সালে শোভিত বঙ্গা ও সুপ্রিয়া পাল কর্তৃক প্রতিষ্ঠিত হয়েছিল।  এটি রিতেশ মালিক (ইনোভ8-এর প্রতিষ্ঠাতা), সুমিত রাঙ্কা (থিঙ্কপট-এর প্রতিষ্ঠাতা) সহ কয়েকজন বিনিয়োগকারীদের দ্বারা অর্থায়িত।  জোশ টকস ২০১৪ সালে দিল্লি ও বেঙ্গালুরুতে সম্মেলনের মাধ্যমে যাত্রা শুরু করে। বক্তারা ছিলেন সমাজকর্মী, ব্যবসায়ী নেতা, উদ্যোক্তা, বিজ্ঞানী, শিক্ষাবিদ, প্রশাসক, ক্রীড়াবিদ, লেখক, সঙ্গীতজ্ঞ, অভিনেতা এবং অন্যান্য শিল্পী।   উল্লেখযোগ্য বক্তা  জোশ টকস-এ এখন পর্যন্ত বিভিন্ন শীর্ষস্থানীয় মানুষের বক্তব্য সম্প্রচারিত হয়েছে, যারা জীবনে খুব ছোট জায়গা থেকে সফল হয়েছেন। এই বক্তাদের মধ্যে কয়েকজন হলেন বোমান ইরানি, অনুরাগ কাশ্যপ, সোনম ওয়াংচুক, লক্ষ্মী নারায়ণ ত্রিপাঠি, জিশান কাদরি এবং অঙ্কুর ওয়ারিকু।  এছাড়াও অনুপম মিত্তল, অশনীর গ্রোভার, অমন গুপ্তা, নমিতা থাপার সহ শার্ক ট্যাঙ্ক ইন্ডিয়া'র প্রায় সকল বিচারকের বক্তব্য সম্প্রচারিত হয়েছে।   তথ্যসূত্র   বহিঃসংযোগ  জোশ টকস-এর দাপ্তরিক ওয়েবসাইট  বিষয়শ্রেণী:ভারতের কোম্পানি বিষয়শ্রেণী:২০১৫-এ প্রতিষ্ঠিত পুনরাবৃত্ত ঘটনা
রঙ্গারচর ইউনিয়ন বাংলাদেশের সুনামগঞ্জ জেলার সদর উপজেলার একটি ইউনিয়ন।   অবস্থান ও সীমানা  পূর্বে লক্ষীপু ইউয়িন, পশ্চিমে জাহাঙ্গীরনগর ইউনিয়ন,উত্তরে ভারত, দক্ষিণে সুরমা নদী।   ইতিহাস    প্রশাসনিক এলাকা    আয়তন ও জনসংখ্যা  আয়তন-১১১৪৬ একর। জনসংখ্যা- ২৪৬৫০ জন।   শিক্ষা  শিক্ষার হার : ৩০.৫০%  শিক্ষা প্রতিষ্ঠান   প্রাথমিক বিদ্যালয়-১২টি, ৭টি সরকারী, ৫টি বেসরকারী  মাধ্যমিক বিদ্যালয় ২টি  মাদ্রাসা ৬টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মো. আব্দুল হাই  চেয়ারম্যানগণের তালিকা   আরও দেখুন    তথ্যসূত্র   বিষয়শ্রেণী:২০০৩-এ প্রতিষ্ঠিত বিষয়শ্রেণী:সুনামগঞ্জ সদর উপজেলার ইউনিয়ন
মোহাম্মদ শাহ আলম (৫ মে ১৯৫৮ - ২৯ মে ১৯৮৯) হলেন একজন কৃতি বাংলাদেশী ক্রীড়াবিদ। তিনি টানা দু'বার সাফ গেমসে দ্রুততম মানব হওয়ার গৌরব অর্জন করেন।   জন্ম ও পারিবারিক পরিচিতি  শাহ আলমের জন্ম ১৯৫৮ সালের ৫ মে মেহেরপুর জেলার গাংনী উপজেলার সাহেবনগর গ্রামের এক দরিদ্র কৃষক কবির হোসেনের পরিবারে।   শিক্ষা ও কর্মজীবন  দারিদ্রতার কারণে শাহ আলমের শিক্ষাজীবন দীর্ঘায়িত হয়নি; মাত্র দশম শ্রেণিতে পড়াকালীন তিনি বাংলাদেশ সেনাবাহিনীতে সিপাহী পদে যোগদান করেন।   ক্রীড়াক্ষেত্রে কৃতিত্ব  ১৯৮৪ সালের বাংলাদেশ গেমসে সেনাবাহিনীর হয়ে ২০০ মিটারে স্বর্ণ এবং ১০০ মিটারে ব্রোঞ্জ জিতলেও পরের বছর থেকে ১৯৮৮ সাল পর্যন্ত টানা চার বছর দ্রুততম মানব হন শাহ আলম। একমাত্র স্প্রিন্টার হিসাবে তিনিই দু'দুবার দক্ষিণ এশিয়ার দ্রুততম মানবের খেতাব অর্জন করেন ১৯৮৫ এবং ১৯৮৭ সালের সাফ গেমসে। ১৯৮৮-এর সিউল অলিম্পিকে বাংলাদেশ দলের প্রতিনিধিত্ব করেন শাহ আলম।   মৃত্যু  ১৯৮৯ সালের ২৯ মে বেইজিং এশিয়াডের জন্য জাতীয় দলের ক্যাম্পে যোগ দিতে মোটরসাইকেলে মেহেরপুর থেকে ঢাকায় ফেরার পথে পাবনার বেড়ার দাড়িয়াপুরে তেলবাহী ট্রাকের ধাক্কায় ছিটকে পড়ে গুরুতর আহত হয়ে সাড়ে চার ঘণ্টা পর শেষ নিঃশ্বাস ত্যাগ করেন তথনকার দেশসেরা অ্যাথলেট মোহাম্মদ শাহ আলম।   পুরস্কার ও সম্মননা  ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯১ সালে স্বাধীনতা পুরস্কার লাভ করেন।   আরও দেখুন   ক্রীড়ায় স্বাধীনতা পুরস্কার বিজয়ীদের তালিকা।   তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:বাংলাদেশী দৌড়বিদ বিষয়শ্রেণী:ক্রীড়ায় স্বাধীনতা পুরস্কার বিজয়ী বিষয়শ্রেণী:মেহেরপুর জেলার ব্যক্তি
right|100x100px|হ্যামবার্গার ...জনপ্রিয় আমরিকান খাবার হ্যামবার্গারের নামটির উৎপত্তি হয়েছে জার্মানির দ্বিতীয় বৃহত্তম শহর হ্যামবুর্গ থেকে? ...২০০৯ সালের জুন পর্যন্ত চালিত উইন্ডোজ ও লিনাক্সের মধ্যে এক তুলনামূলক হিসাবে দেখা গেছে, বিশ্বের সবচেয়ে দ্রুত সুপার কম্পিউটারগুলোর ৮৮.৬% লিনাক্স ভিত্তিক অপারেটিং সিস্টেম দ্বারা চালিত? ...আটলান্টিক মহাসাগরের ৮,৩৭০ মিটার গভীরে প্রাপ্ত অ্যাবিসোব্রোটুলা গ্যালাথি এখন পর্যন্ত সবচেয়ে গভীর জলের মাছ? ...হিন্দুধর্মে সন্ন্যাসজীবন আদর্শ হলেও বৈষ্ণব রুদ্র সম্প্রদায় পুরোহিতদের সংসারধর্ম পালনে উৎসাহিত করে? ...সুইডিশ অর্থনীতিবিদ গুস্তাফ কাসেল ১৯১৮ সালে মুদ্রার ক্রয়ক্ষমতা নির্ণয়ের পদ্ধতিটি আবিস্কার করেন? ... ফিলে যেকোন ধূমকেতুর প্রাণকেন্দ্রে অবতরণকারী প্রথম মহাকাশযান?
১৮৭৬ সালের বাকেরগঞ্জ ঘূর্ণিঝড় (অক্টোবর ২৯ – নভেম্বর ১, ১৮৭৬) প্রাণহানির ও ভয়ঙ্করের দিক থেকে পৃথিবীর ঘূর্ণিঝড়-এর ইতিহাসে ষষ্ঠ স্থান নিয়ে আছে।। ৩১ অক্টোবর ১৮৭৬ সালে বাকেরগঞ্জের উপকূলের (মেঘনার মোহনার ‍নিকটে) উপর দিয়ে বয়ে যায় এই প্রলয়ঙ্করী ঘূর্ণিঝড়।   উৎপত্তি  ২৭শে অক্টোবর, দক্ষিণ বঙ্গোপ্রসাগর (আনুমানিক) ১০.০ ডিগ্রি উত্তর এবং ৮৯.০ ডিগ্রি পূর্ব হতে ঘূর্ণিঝড়ের উৎপত্তি হয় এবং এর ফলশ্রুতিতে সকাল থেকেই নিন্মচাপের সৃষ্টি হয়, যা ৩০শে অক্টোবর ১৫ ডিগ্রি উত্তর ৮৯ ডিগ্রি পূর্ব এ তীব্রতর আকার ধারণ করে এবং উত্তর-উত্তরপূর্ব দিকে এগিয়ে যেতে থাকে।   প্রকৃতি  ৩১ অক্টোবর প্রবল সামুদ্রিক ঝড়ের আকার নিয়ে বাকেরগঞ্জএর উপকূলের উপর দিয়ে বয়ে যায়। ঝড়ের কেন্দ্র ৩-১৩.৬ মিটার, বাতাসের তীব্রতা ২২০ কিমি/ঘণ্টা (১৪০ মাইল/ঘণ্টা) এবং পানি সমুদ্রতটের থেকে স্বাভাবিকের থেকে ৪০ ফিট (১২ মিটার) উপর দিয়ে বয়ে যায়।   ভয়াবহতা  মেঘনা মোহনা এবং চট্টগ্রাম, বরিশাল ও নোয়াখালী উপকূলে তীব্র ঝড়ো জলোচ্ছ্বাস ও প্লাবন সংঘটিত হয়। ঘূর্ণিঝড়ে বাকেরগঞ্জের নিন্ম অঞ্চল সম্পূর্ণভাবে প্লাবিত হয়ে যায়, ঝড়ে আক্রান্ত ব্যতীত সমপরিমান মানুষ ঝড় পরবর্তী বিভিন্ন অসুখ ও অনাহারে মৃত্যুবরণ করে। আনুমানিক হিসাবে ২ লক্ষ মানুষ এর প্রাণহানি ঘটে এই ঘূর্ণিঝড়ে। আরও অধিক মানুষ মারা যায় দুর্যোগ পরবর্তী মহামারি এবং দুর্ভিক্ষে।   তথ্যসূত্র   বিষয়শ্রেণী:১৮৭৬-এ ব্রিটিশ ভারত বিষয়শ্রেণী:১৮৭৬-এর প্রাকৃতিক বিপর্যয় বিষয়শ্রেণী:বাংলাদেশে ক্রান্তীয় ঘূর্ণিঝড় বিষয়শ্রেণী:ভারতে ক্রান্তীয় ঘূর্ণিঝড়
উইল্‌স্ লিট্‌ল্ ফ্লাওয়ার স্কুল এন্ড কলেজ ঢাকার কাকরাইলে অবস্থিত একটি নামকরা বিদ্যালয় এবং কলেজ। এখানে বাংলা ও ইংরেজি মাধ্যম এবং ইংরেজি সংস্করণে শিক্ষা দেয়া হয়। ১৯৫৬ সালে হিতৈষী ব্যক্তি জোসেফাইন উইল্‌স্ এই বিদ্যালয় প্রতিষ্ঠা করেন।   অবস্থান  উইল্‌স্ লিট্‌ল্ ফ্লাওয়ার স্কুল এন্ড কলেজ ঢাকা শহরের কাকরাইলে অবস্থিত।   তথ্যসূত্র    বহিঃসংযোগ   উইল্‌স্‌ লিট্‌ল্‌ ফ্লাওয়ার স্কুল অ্যান্ড কলেজ   বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকা জেলার মহাবিদ্যালয় বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
নিসর্গ প্যাটেল (; জন্ম ২০ এপ্রিল ১৯৮৮) একজন ভারতীয় বংশোদ্ভূত আমেরিকান ক্রিকেটার। ২০১৮ সালের জানুয়ারিতে, ওয়েস্ট ইন্ডিজে ২০১৭-১৮ আঞ্চলিক সুপার৫০ টুর্নামেন্টের জন্য তাকে মার্কিন যুক্তরাষ্ট্রের স্কোয়াডে নাম দেওয়া হয়েছিল। তিনি ২০১৭-১৮ আঞ্চলিক সুপার৫০ ৩১ জানুয়ারি ২০১৮-এ লিওয়ার্ড দ্বীপপুঞ্জের বিরুদ্ধে মার্কিন যুক্তরাষ্ট্রের হয়ে তার লিস্ট এ অভিষেক করেছিলেন।  নভেম্বর ২০১৮ সালে, তাকে ওমানে ২০১৮ আইসিসি বিশ্ব ক্রিকেট লিগ তৃতীয় বিভাগ টুর্নামেন্টের জন্য মার্কিন যুক্তরাষ্ট্রের স্কোয়াডে যোগ করা হয়েছিল। জুন ২০১৯-এ, বারমুডায় ২০১৮-১৯ আইসিসি টি-টোয়েন্টি বিশ্বকাপ আমেরিকা বাছাইপর্বের আঞ্চলিক ফাইনালের আগে তাকে মার্কিন যুক্তরাষ্ট্র ক্রিকেট দলের ৩০ সদস্যের প্রশিক্ষণ স্কোয়াডে নাম দেওয়া হয়েছিল। পরের মাসে, তিনি যুক্তরাষ্ট্র ক্রিকেটের সাথে তিন মাসের কেন্দ্রীয় চুক্তিতে স্বাক্ষর করার জন্য বারোজন খেলোয়াড়ের একজন ছিলেন।  আগস্ট ২০১৯ সালে, তাকে ২০১৮-১৯ আইসিসি টি-টোয়েন্টি বিশ্বকাপ আমেরিকা বাছাইপর্বের আঞ্চলিক ফাইনালের জন্য মার্কিন যুক্তরাষ্ট্রের স্কোয়াডে নাম দেওয়া হয়েছিল। ১৮ আগস্ট ২০১৯-এ বারমুডার বিপক্ষে মার্কিন যুক্তরাষ্ট্রের হয়ে তার টি-টোয়েন্টি আন্তর্জাতিক (টি২০আই) অভিষেক হয়। সেপ্টেম্বর ২০১৯-এ, তাকে ২০১৯ মার্কিন যুক্তরাষ্ট্র ত্রি-দেশীয় সিরিজের জন্য মার্কিন যুক্তরাষ্ট্রের একদিনের আন্তর্জাতিক (ওয়ানডে) স্কোয়াডে নাম দেওয়া হয়েছিল। ১৩ সেপ্টেম্বর ২০১৯ তারিখে পাপুয়া নিউ গিনির বিপক্ষে মার্কিন যুক্তরাষ্ট্রের হয়ে তার ওডিআই অভিষেক হয়।  নভেম্বর ২০১৯ সালে, তাকে ২০১৯-২০ আঞ্চলিক সুপার৫০ টুর্নামেন্টের জন্য মার্কিন যুক্তরাষ্ট্রের স্কোয়াডে নাম দেওয়া হয়েছিল। ২০২০ সালের নভেম্বরে, প্যাটেলের বোলিং অ্যাকশনকে আন্তর্জাতিক ক্রিকেট কাউন্সিল (আইসিসি) দ্বারা অবৈধ বলে গণ্য করা হয়েছিল। ২০২১ সালের ফেব্রুয়ারিতে, তাকে আন্তর্জাতিক ম্যাচে বোলিং পুনরায় শুরু করার জন্য আইসিসি দ্বারা ছাড়পত্র দেওয়া হয়েছিল। ২০২১ সালের জুনে, প্লেয়ার্স ড্রাফ্ট অনুসরণ করে তিনি মার্কিন যুক্তরাষ্ট্রে মাইনর লিগ ক্রিকেট টুর্নামেন্টে অংশ নেওয়ার জন্য নির্বাচিত হন।  ২০২১ সালের অক্টোবরে, অ্যান্টিগায় ২০২১ আইসিসি পুরুষদের টি-টোয়েন্টি বিশ্বকাপ আমেরিকা বাছাইপর্বের টুর্নামেন্টের জন্য আমেরিকান স্কোয়াডে তাকে নাম দেওয়া হয়েছিল।  তথ্যসূত্র  বহিঃসংযোগ    বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ক্রিকেটার বিষয়শ্রেণী:মার্কিন যুক্তরাষ্ট্রের একদিনের আন্তর্জাতিক ক্রিকেটার বিষয়শ্রেণী:মার্কিন যুক্তরাষ্ট্রের টুয়েন্টি২০ আন্তর্জাতিক ক্রিকেটার বিষয়শ্রেণী:আহমেদাবাদ থেকে আগত ক্রিকেটার বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ভারতীয় বংশোদ্ভূত মার্কিন ক্রীড়াবিদ বিষয়শ্রেণী:গুজরাতি বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ভারতীয় বংশোদ্ভূত ব্রিটিশ ব্যক্তি বিষয়শ্রেণী:যুক্তরাজ্যে ভারতীয় অভিবাসী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:ব্রিটিশ এশীয় ক্রিকেটার বিষয়শ্রেণী:ভারতীয় নাগরিকত্ব হারানো ব্যক্তি